insurance
హైబ్రిడ్‌ బాండ్ల జారీకి బీమా కంపెనీల క్యూ!
న్యూఢిల్లీ, జూన్‌ : గతంలో ఈక్విటీమార్కెట్లనుంచి నిధు లు సమీకరణకు ఎక్కువ ఆసక్తి చూపించిన జీవిత బీమాయేతర సంస్థలు ప్రస్తుతం హైబ్రిడ్‌బాండ్ల జారీకి ఆసక్తిచూపిస్తున్నారు. మొత్తం 31 బీమా సంస్థల్లో ఏడు సంస్థలు ఇప్పటివరకూ 2181 కోట్లు నిధులు సమీకరించాయి. క్రిసిల్‌ రేటింగ్స్‌సంస్థ అంచనాలను చూస్తే మరికొన్ని కంపెనీలు ఇదే బాటలో నడుస్తున్నా యి. ఈ హైబ్రిడ్‌ బాండ్లు జీవితేతర బీమా సంస్థలకు మంచి ఉపశమనంగా ఉంది. ఐఆర్‌డిఎఐ 2015లోనే బీమా కంపెనీలను నాన్‌ఈక్విటీ విధానాల్లో నిధులు సమీకరణకు అనుమతులిచ్చింది. దీనివల్ల ఎక్కువ రిట ర్నులు సాధించవచ్చన్న భావన ఉంది. ఎక్కువ బీమా కంపెనీలు భారీస్థాయి సంస్థలు వీటిపట్ల ఆసక్తిని చూపించాయి. హైబ్రిడ్‌బాండ్లలో పెట్టుబడులు పెట్టడంవల్ల కొన్ని ఆంక్షలు కూడా లేకపోలేదు. సాల్వెన్సీ నిష్పత్తి పతనం అయ్యేదిశగా ఉన్నపక్షంలో డెట్‌ సేవలరంగంలో ఆంక్షలు పెరుగుతాయి. క్రిసిల్‌ రేటింగ్స్‌ అధ్యక్షుడు గురుప్రీత్‌ ఛాత్వాల్‌ మాట్లాడుతూ ఇలాంటి హైబ్రిడ్‌ బాండ్లు ఈక్విటీకి ప్రత్యామ్నాయంగా మారాయని బీమా కంపెనీలకు ఈబాండ్లజారీద్వారా మూలధనవనరులు సమీకరించుకోవడం ప్రయోజన కరంగా మారిందన్నారు. హైబ్రిడ్‌బాండ్లు బీమాకంపెనీలకు వృద్ధికారకంగా ఉంటాయని అంచనావేసారు.